jólaaftan, ólavsøkuaftan og ólavsøkudag 20% av vanligu lønini Hesar viðbøtur verða bert latnar fólki í føstum starvi. Yvirtíð eftir høvuðssáttmálanum verður ikki útgoldin. Úrtíðarløn sambært § 4 kann, um starvsfólki ynskir tað, og um arbeiðsgevarin samtykkir, avspákast í sama lutfalli, sum úrtíðartaksturin er í mun til vanligu lønina. Avspákingin skal vera í heilum ella hálvum døgum, og skal vera av í seinasta lagi tveir mánaðir aftaná, at úrtíðararbeiðið er útint. Avspákingin kann ikki leggjast á dagar, sum frammanundan eru frídagar. Tímalønt fólk, sum ikki eru í føstum starvi Hesi fólk fáa somu løn, sum tey, sum arbeiða í vaktarskipan. Tað vil siga, at tey fáa vanliga løn umframt viðbøtur sambært § 3 í sáttmálanum. Hetta eru somu viðbøtur, sum verða latnar fyri arbeiði innanfyri vaktarskipan, sí omanfyri. Viðbøtur sambært § 4, tvs. viðbøtur uttanfyri vaktarskipan, verða ikki goldnar fólki, sum ikki er í føstum starvi. Yvirtíð sambært høvuðssáttmálanum verður ikki goldin. Hjálparfólk til veitslur og tílíkt Hjálparfólk, sum verða innkallaði í samband við veitslur ella onnur serlig tiltøk, fáa vanliga tímaløn sambært høvuðssáttmálanum. Yvirtíð sambært høvuðssáttmálanum verður ikki goldin. Annað Útbúnir køksassistentar fáa viðbót, sum er 10% av vanligu tímalønini. 14-ára gomul fáa 50% av vaksnamannalønini. 15-og 16-ára gomul fáa 75% av vaksnamannalønini. Viðbøtur verða útgoldnar við sama lutfalli.